યુનિવર્સિટીના માનવ વિદ્યાભવનના પટાંગણમાં ૩જી ઓક્ટોબરને બુધવારના રોજ સવારના ૯.૩૦ કલાકે ઇન્ટર કોલેજ યુથ ફેસ્ટિવલનો ઉદ્દઘાટન સમારોહ વિર નર્મદ દક્ષિણ ગુજરાત યુનિવર્સિટીના પ્રો વાઇસ ચાન્સેલર ડો.ભાસ્કર રાવલ અને સરદાર પટેલ યુનિવર્સિટીના વાઇસ ચાન્સેલર ડો.શિરીષ કુલકર્ણીની ઉપસ્થિતિમાં યોજાશે. યુથ ફેસ્ટિવલમાં થીયેટર, લીટરરી ઇવેન્ટ, મ્યુઝિક, ફાઇન આર્ટસ અને ડાન્સની પાંચ કેટેગરીમાં ૨૫ સ્પર્ધા યોજાશે. માનવ વિદ્યાભવનના પટાંગણ ખાતે એકાંકી નાટકની સ્પર્ધામાં ૧૬ ટીમ, એમ.પી.પટેલ ઓડિટોરીયમ ખાતે કલાસીકલ વોકલ સોલો સ્પર્ધામાં ૧૨ ટીમ, લાઇટ વોકલ સોલો ઇન્ડિયન સ્પર્ધામાં ૩૧ ટીમ, ગ્રુપ સોંગ ઇન્ડિયન સ્પર્ધામાં ૧૯ ટીમ તેમજ કેમેસ્ટ્રી ડિપાર્ટમેન્ટના ઓડિટોરીયમમાં પરક્શનમાં ૮ ટીમ, નોનોપરક્શનમાં ૮ ટીમ અને ઇલોક્યુશનમાં ૩૭ ટીમ ભાગ લેશે. જ્ઞાનોદય ભવન ખાતે ઓન ધ સ્પોટ પેઇન્ટિંગ સ્પર્ધામાં ૩૯ ટીમ, પોસ્ટર મેકિંગ સ્પર્ધામાં ૩૫ ટીમ અને કાર્ટુનિંગ સ્પર્ધામાં ૨૯ ટીમ ભાગ લેશે.